Diari Oficial de la Generalitat Valenciana


Sumari del DOGV 5668, del 27-12-2007 (2007/15340)

ORDE de 19 de desembre de 2007, de la Conselleria d'Immigració i Ciutadania per la qual es convoquen 4 beques d'especialització professional en participació ciutadana en la Direcció General de Ciutadania i Integració.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5668

Data del DOGV
:   27-12-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/15571


Data del document
:   19-12-2007

Organisme emissor
:   Conselleria d'Immigració i Ciutadania

Tipus de document
:   Ordre

Anàlisi jurídica

 Descriptors 

:   * sociologia
    * ajuda pública
    * suport econòmic
    * assignació per estudis
    * psicologia
    * ciència política
    * informàtica

ORDE de 19 de desembre de 2007, de la Conselleria d'Immigració i Ciutadania per la qual es convoquen 4 beques d'especialització professional en participació ciutadana en la Direcció General de Ciutadania i Integració. [2007/15591]
La Declaració Universal de Drets Humans de la qual celebrem enguany el 60 aniversari i el Pacte sobre Drets Civils i Polítics de les Nacions Unides, recullen entre els drets i llibertats fonamentals, el dret dels ciutadans i ciutadanes a participar directament en els assumptes públics. Concretament, la Constitució Espanyola, obri una perspectiva renovadora i progressista respecte de la participació dels ciutadans i ciutadanes, a través d'articles com el 9.2. que establix que «Correspon als poders públics promoure les condicions perquè la llibertat i la igualtat de l'individu i dels grups en què s'integren siguen reals i efectives; remoure els obstacles que impedisquen o dificulten la seua plenitud i facilitar la participació de la ciutadania en la vida política, econòmica, cultural i social», i l'article 23 recull que els ciutadans o ciutadanes tenen dret a participar en els assumptes públics directament o per mitjà de representants.
En este sentit, l'article 10 punt 1 de l'Estatut d'Autonomia, establix que «La Generalitat defendrà i promourà els drets socials dels valencians que representen un àmbit inseparable del respecte dels valors i drets universals de les persones i que constituïxen un dels fonaments cívics del progrés econòmic, cultural i tecnològic de la Comunitat Valenciana» i afig en l'apartat 4. «La Generalitat, en el marc de les seues competències i per mitjà de la seua organització jurídica, promourà les condicions necessàries perquè els drets socials dels ciutadans valencians i dels grups i col·lectius en què s'integren siguen objecte d'una aplicació real i efectiva.» L'administració ha de dur a terme una actuació eficaç i eficient que la legitime davant dels ciutadans, ha de ser receptiva, informar i comunicar els seus processos i aconseguir una qualitat creixent en la seua prestació de servicis.
És un objectiu prioritari per a la Generalitat fomentar la iniciativa i la participació social dels ciutadans, el suport a associacions, fundacions i persones jurídiques de qualsevol orde, per a la realització d'activitats que redunden en una millora de qualitat dels servicis que l'administració autonòmica presta als ciutadans de la nostra comunitat; igualment planificar, promoure, desenrotllar o gestionar, si és el cas, projectes d'actuacions en matèria de desenrotllament de nous models de participació ciutadana.
En el marc del desplegament i compliment d'estos objectius, i fent ús de les competències assignades per l'article 28 de la Llei 5/1983, de 30 de desembre del Consell, l'article 47 del Text Refós de la Llei d'Hisenda Pública Valenciana, el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, el Decret 92/2007, de 6 de juliol, del Consell pel qual s'establix l'estructura orgànica bàsica de la Presidència i de les conselleries de la Generalitat i el Decret 101/2007, de 13 de juny, del Consell pel qual s'aprova el Reglament Orgànic i Funcional de la conselleria d'Immigració i Ciutadania,
ORDENE
Primer
Convocar el concurs públic per a la concessió de fins a un màxim de 4 beques d'especialització professional en la Direcció General de Ciutadania i Integració, 3 d'estes en matèries relacionades directament amb el foment de la participació ciutadana i 1 d'estes relacionada amb el manteniment de xarxes i sistemes informàtics al servici del foment de la participació ciutadana i la cooperació amb les institucions i l'administració i aprovar les bases per les quals es regix esta convocatòria, incloses com a annex I de la present orde.
Les ajudes convocades per mitjà de la present convocatòria no necessiten la notificació a la Comissió Europea per no reunir els requisits de l'article 87 del Tractat de la Comunitat Europea segons el Decret 147/2007, de 7 de setembre, en concret per no suposar avantatge econòmic, ja que les persones a qui van dirigides les ajudes no exercixen activitats econòmiques en què puguen oferir béns o servicis en el mercat. Per això no hi ha la possibilitat de falsejament de la competència.
Segon
L'eficàcia d'esta convocatòria queda condicionada a l'existència de crèdit adequat i suficient per a atendre les beques previstes en esta, en els pressupostos de l'exercici econòmic de l'any 2008. Mentres no existisca este crèdit no es dictarà cap resolució de concessió de beques.
La dotació econòmica de les beques se sufragarà a càrrec de la línia T4049000 del programa 112.90, capítol IV dels pressupostos de la Generalitat per a l'any 2008, per un import màxim de 37.476'00 €, quedant condicionada a l'existència de crèdit adequat i suficient a l'efecte en els pressupostos de 2008.
Tercer
Contra esta resolució que posa fi a la via administrativa es pot interposar potestativament recurs de reposició davant del mateix òrgan que ha dictat l'acte en el termini d'un mes, comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, en la redacció que dóna la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuduci que s'utilitze qualsevol altra via que es considere oportuna.
València, 19 de desembre de 2007.- El conseller d'Immigració i Ciutadania: Rafael Blasco Castany.
ANNEX I
Bases de la convocatòria de beques d'especialització professional en matèria de participació ciutadana.
Primera. Objecte
Les beques tenen com a objecte l'especialització professional de postgraduats en participació ciutadana, en concret en matèries relacionades amb xarxes socials, estudi sobre integració d'immigrants, projectes de foment de l'associacionisme, plans d'informació i formació a entitats. I creació i manteniment de sistemes informàtics, aplicacions i xarxes que permeten la participació social i la cooperació amb les institucions i les administracions públiques.
Segona. Nombre de beques i titulació exigida
Les beques seran fins a un màxim de 4 destinades 3 de les quals a llicenciats en Psicologia, Sociologia o Ciències Polítiques i 1 a llicenciats en Informàtica.
Tercera. Dotació, duració i pagament de les beques
Les beques estaran dotades cada una d'elles amb 1.041 euros mensuals.
L'import de les beques es pagarà mensualment, després del certificat previ del director general de Ciutadania i Integració de l'aprofitament, la dedicació, el rendiment i el compliment dels objectius.
El període de gaudi de les beques serà de 9 mesos, estant previst el seu inici l'1 d'abril de 2008 i la seua finalització el 31 de desembre de 2008.
No obstant això, este període pot prorrogar-se a l'exercici pressupostari de l'any 2009 i fins a un màxim de 12 mesos, inclòs el període de pròrroga, sempre que existisca consignació pressupostària adequada i suficient en el pressupost de la Generalitat per al mencionat exercici.
Quarta. Formalització de sol·licituds
La sol·licitud, formalitzada en el document de l'annex II de la present orde, pot presentar-se en el Registre General de la conselleria d'Immigració i Ciutadania, situat en la plaça de Sant Nicolas, 2. 46210 València o en qualsevol de les dependències previstes en l'article 38, paràgraf quart, de la Llei 30/1992, de Règim Jurídic de les Administracions Publiques i del Procediment Administratiu Comú.
Ha d'anar acompanyada dels originals o fotocòpies compulsades dels següents documents.
- Fotocòpia compulsada del DNI.
- Fotocòpia compulsada del títol de llicenciatura en Psicologia, Sociologia, Ciències Polítiques o Informàtica i del corresponent expedient acadèmic.
- Currículum, del qual formaran part les seues dades personals, domicili habitual, data de naixement, telèfon, experiència professional i qualsevol altre document que acredite la possessió d'altres títols o mèrits docents o professionals.
- Declaració responsable d'estar al corrent de les seues obligacions tributàries i de seguretat social, que ha de ser substituïda pels certificats actualitzats en el cas de ser beneficiaris d'una beca.
- Declaració responsable o acreditació per qualsevol dels mitjans establits en l'article 13.7 de la Llei 38/2003, General de Subvencions, de no incórrer en la resta de les circumstàncies previstes en l'article 13.2 de la llei esmentada.
Cinquena. Formalització de sol·licituds i termini de presentació
La sol·licitud ha de presentar en el termini de 15 dies hàbils, comptadors des de l'endemà de la publicació de la convocatòria en el Diari Oficial de la Comunitat Valenciana.
Sisena. Selecció
Per a l'examen de les sol·licituds de beques es constituirà una comissió avaluadora que estarà integrada pels membres següents:
President: director general de Ciutadania i Integració.
Vocals: dos tècnics de l'àrea, designats pel director general, un dels quals actuarà com a secretari.
La comissió avaluadora adaptarà el seu funcionament al que establix la convocatòria i a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
La selecció dels becaris estarà condicionada per la puntuació obtinguda en el barem, que consta dels conceptes següents:
- Titulació acadèmica (expedient acadèmic): fins a 3 punts.
- Coneixements addicionals en les matèries pròpies de la beca, acreditats per mitjà de cursos de formació: fins a 4 punts.
- Coneixements d'altres idiomes: fins a 1 punt.
- Experiència laboral en les matèries objecte de la convocatòria: fins a 4 punts.
- Coneixements de valencià: fins a 1 punt.
No poden presentar-se a esta convocatòria els que hagen disfrutat d'esta beca durant 24 mesos en qualsevol de les convocatòries anteriors ni els que hagen obtingut la llicenciatura amb anterioritat al 1999.
La comissió avaluadora es reunirà dins dels deu dies següents a l'acabament del termini de presentació de sol·licituds a fi d'avaluar els mèrits al·legats pels aspirants. Una vegada finalitzada esta tasca, la comissió avaluadora pot convocar, si així ho estima oportú, els 8 candidats que ostenten major puntuació i que complisquen els requisits exigits en la present convocatòria, a fi de comprovar, per mitjà d'entrevista, aquells extrems referents als mèrits adduïts i adequació a les activitats que s'han d'exercir que s'estimen d'interés.
La puntuació màxima de l'entrevista serà de 6 punts.
La puntuació total dels sol·licitants de les beques, serà la suma de les puntuacions obtingudes en el barem i en l'entrevista, en el cas que es realitze.
La comissió elaborarà una proposta de concessió de beca, dins del mes següent des de la finalització del termini de presentació de sol·licituds, que contindrà la llista de beneficiaris, i una borsa de reserva per si es produïra alguna vacant.
Setena. Concessió de beques
Les beques seran concedides per resolució del conseller d'Immigració i Ciutadania, a la vista de la proposta de la comissió avaluadora, en el termini màxim de tres mesos, comptadors a partir de l'endemà de la publicació de la present convocatòria en el Diari Oficial de la Comunitat Valenciana.
La no-resolució que concedisca dins del termini establit anteriorment, produirà l'efecte de la desestimació presumpta de les sol·licituds presentades, en els termes que preveu l'article 44 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú.
El conseller d'Immigració i Ciutadania, en el cas que cap candidat assolisca la puntuació mínima que establisca la comissió de valoració, es reserva la facultat de deixar deserta, totalment o parcialment, la concessió de les beques convocades i d'interpretar el contingut d'estes bases.
Huitena. Notificació i publicació
De conformitat amb el que establix l'article 4.3 del Decret 108/1992, de 6 de juliol, del Govern Valencià, pel qual es regula la concessió de beques, les resolucions de concessió o denegació de les beques es notificarà a les persones interessades.
Així mateix la resolució de concessió es publicarà en el Diari Oficial de la Comunitat Valenciana, acte que d'acord amb el que establix l'article 18 de la Llei General de Subvencions i els articles 58, 59 i 60 de la Llei 30/1992, de Règim Jurídic de les Administracions Publiques i del Procediment Administratiu Comú, tindrà els efectes de notificació als interessats.
Igualment es col·locarà en el tauler d'anuncis de la conselleria d'Immigració i Ciutadania situat en la plaça de Sant Nicolau 2, de València 46973.
A la llista de beneficiaris de les beques s'acompanyarà la borsa de reserva dels aspirants que no resulten beneficiats amb una beca, ordenats d'acord amb la puntuació obtinguda, per a cobrir les vacants que puguen sorgir durant el període de gaudi.
Novena. Drets, obligacions, tutoria i incidències dels becaris
El gaudi de les beques serà incompatible amb qualsevol altra beca o ajuda semblant, així com amb el desenrotllament d'una activitat laboral fixa que impedisca complir les obligacions com a becari. La infracció d'esta regla deixara sense efecte, amb audiència prèvia de l'interessat, la beca concedida. La condició de becari no generarà en cap moment cap relació laboral amb la Generalitat.
En el cas que es tinga prèviament la condició d'empleat de la Generalitat, es quedarà en la situació administrativa que procedisca per raó de la normativa vigent de la funció pública.
Si els becaris, com a conseqüència del desenrotllament de les tasques que hagen de dur a terme, incorregueren en gastos de desplaçament, pernoctació o restauració, estos seran rescabalats en els termes que per al personal de la Generalitat i l'adscrit funcionalment al servici d'esta establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que han de ser rescabalats sense que això implique una modificació en la relació jurídica del becari amb l'administració.
La condició d'integrant de la borsa de reserva de becaris no generarà en cap moment cap relació laboral amb la Generalitat, ni compromís d'accedir en qualsevol moment a la condició de becari. Els becaris han de presentar la documentació adequada que acredite el compliment de les seues obligacions tributàries i amb la Seguretat Social, com també disposar de cobertura sanitària.
La Direcció General de Ciutadania i Integració ordenarà les activitats i establirà la dedicació dels becaris d'acord amb els criteris i mitjans disponibles en les àrees d'esta on s'exercisca l'activitat, segons els objectius de formació que establisca la mateixa Direcció General de Ciutadania i Integració.
Finalitzat el gaudi de la beca, i amb un informe previ d'assistència, aprofitament i aptitud, s'estendrà el certificat corresponent.
El conseller d'Immigració i Ciutadania resoldrà les incidències, renúncies, abandó o incompliment d'obligacions per part del becari o quan no realitze l'activitat que va motivar la concessió de la beca o deixe de reunir els requisits necessaris.